Finansielle oplysninger om Den Europæiske Udviklingsfond Den Europæiske Udviklingsfond (EUF): forpligtelses- og betalingsoverslag og bidrag fra medlemsstaterne for 2019, 2020 og 2021 og ikkebindende overslag for 2022 og 2023

1.Forord

Som fastsat i artikel 7, stk. 1, i den interne aftale om 11. EUF og artikel 19, stk. 2, i Rådets forordning (EU) 2018/1877 om finansforordningen for 11. Europæiske Udviklingsfond (i det følgende benævnt "finansforordningen for 11. EUF") fremlægger Kommissionen i dette dokument skøn over forpligtelser, betalinger og bidrag for perioden 2019-2021 under hensyntagen til Den Europæiske Investeringsbanks (EIB) overslag.

Dette dokument indeholder prognosen for den finansielle gennemførelse af EUF'erne (8.-11.) for 2019-2021. Desuden fremsættes ikkebindende skøn over EUF-bidragene fra medlemsstaterne for 2022 og 2023.

Medlemsstaterne betaler deres bidrag til de instrumenter under 9., 10. og 11. EUF, som EIB forvalter (investeringsfaciliteten og rentegodtgørelser), direkte til EIB.

2.Indledning

Kommissionen og EIB har ajourført deres forpligtelses- og betalingsoverslag for de enkelte AVS- og OLT-lande for 2019, 2020 og 2021. Navnlig betalingsoverslagene er blevet udarbejdet med henblik på at hjælpe medlemsstaterne til så nøjagtigt som muligt at vurdere, hvor store beløb de skal afsætte i deres nationale budgetter, og samtidig sikre, at der er tilstrækkelige finansielle ressourcer til rådighed for EUF, således at fonden ikke får likviditetsproblemer.

I henhold til artikel 7 i den interne aftale om 11. EUF og artikel 19, stk. 2, i finansforordningen for 11. EUF er skønnene over forpligtelser og betalinger blevet ajourført på grundlag af de seneste overslag.

Nedenstående graf giver et generelt overblik over udviklingen i bruttoforpligtelser og -betalinger fra 1999 til 2018 og den forventede udvikling for perioden 2019-2021 (kumulerede beløb for både Kommissionen og EIB).





Bruttoforpligtelser og -betalinger: udviklingen i perioden 1999-2021 (mio. EUR)

* Overslag for perioden 2019-2021.

NB: Tal for gennemførelsen af de europæiske udviklingsfonde indtil 31. december 2018 (forpligtelser og betalinger) og overslag for 2019-2021.

3.Finansielle overslag for perioden 2019-2021 (mio. EUR)

Følgende tabel indeholder en ajourført oversigt over forpligtelser, betalinger og bidrag baseret på Kommissionens seneste overslag.

Overslag for perioden 2019-2021 (*) 2019 2020 2021** Forpligtelser Kommissionen 4 057 3 372 0 EIB 956 917 900 I alt 5 012 4 289 900 Betalinger Kommissionen 4 400 4 400 3 700 EIB 590 590 590 I alt 4 990 4 990 4 290 Bidrag Kommissionen 4 400 4 400 3 700 EIB 300 300 300 I alt 4 700 4 700 4 000

* Bruttobeløb, dvs. uden fradrag af frigjorte eller inddrevne/tilbageførte beløb. Dette svarer til fremgangsmåden i EU's almindelige budget.

** Eftersom Kommissionen har foreslået, at udviklingssamarbejde og internationalt samarbejde i perioden 2021-2027 gennemføres ved brug af nye gennemførelsesbestemmelser, har den nedjusteret sine skøn over betalinger inden for rammerne af EUF'erne og derfor et årlige bidragsbeløb for 2020 og loftet for det årlige bidragsbeløb for 2021.

4.Ikkebindende skøn over bidrag for perioden 2022-2023 (mio. EUR)